Cea mai frumoasă stradă din Europa se găsește la noi în țară, în Timișoara. Această stradă este o mândrie pentru localnici și o atracție de neratat pentru turiști, mai ales în lunile de primăvară, potrivit Click.ro.
Strada din Timișoara care poartă titlul „cea mai frumoasă” este cunoscută sub numele de academician Alexandru Borza, iar ulterior sub numele de Aleea Trandafirilor. Denumirea vine de la spectacolul vizual oferit de florile roz care impresionează atât localnicii, cât și turiștii.
Timișoara găzduiește și Parcul Rozelor, o altă destinație turistică apreciată de vizitatori. Situat în inima orașului, în apropierea Catedralei Mitropolitane Ortodoxe, acest parc găzduiește 10.000 de trandafiri în nuanțe variate, precum roz, roșu, alb, galben și mov.
Parcul Rozelor își are originile la sfârșitul secolului al XIX-lea, fiind creat de Wilhelm Mühle și Wenceslas Franz Niemitz, doi arhitecți peisagiști și exportatori de plante ornamentale. Timișoara a primit titlul de „oraș al trandafirilor” în urma vizitei împăratului francez Franz Joseph în această grădină, în data de 16 septembrie 1891.